На основу члана 79. став 3. и 4. Закона о дивљачи и ловству („Службени гласник РС“, бр. 18/10 и 95/18-др.закон), чл. 11. и 23. став 4. Покрајинске скупштинске одлуке о буџету АП Војводине за 2022. годину („Службени лист АПВ“, брoj 54/21), a у вези са Покрајинском скупштинском одлуком о годишњем програму коришћења средстава из Буџетског фонда за развој ловства Аутономне покрајине Војводине у 2022. години („Службени лист АП Војводине”, брoj 54/21) и Правилником о спровођењу конкурса које расписује покрајински секретаријат за пољопривреду, водопривреду и шумарство, Покрајински секретаријат за пољопривреду, водопривреду и шумарство (у даљем тексту: Секретаријат) расписује

**К О Н К У Р С**

**ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2022. ГОДИНУ**

1. **ЦИЉ КОНКУРСА**

Унапређивање стања популације дивљачи и њених станишта, опремање корисника ловишта и праћење стања појединих врста дивљачи на територији АП Војводине.

1. **ПРЕДМЕТ КОНКУРСА**

Предмет конкурса је додела бесповратних средства за израду и реализацију програма и пројеката развоја ловства опрема, истраживање и израда и реализације пројеката ради унапређивања стања популације дивљачи и њених станишта на територији АП Војводине и друге намене у складу са Законом о дивљачи и ловству.

1. **КОРИСНИЦИ СРЕДСТАВА**

Корисници средстава по овом конкурсу су корисници ловишта, ловних ревира и привредна друштва, која су регистрована за делатност ловства, која се баве унапређењем ловства са територије АП Војводине.

Привредно друштво може остварити право на подстицаје ако је разврстано у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018, 91/2019 и 109/2021) и Законом о рачуноводству („Службени гласник РС“, број 73/2019).

1. **ВИСИНА СРЕДСТАВА КОЈА СЕ ДОДЕЉУЈУ КОНКУРСОМ И ОБЈАВЉИВАЊЕ КОНКУРСА**

Укупан износ бесповратних средстава који се додељује овим конкурсом је 35.250.000,00 динара.

Поред дневног листа „Дневник“, овај конкурс се објављује и у Службеном листу АП Војводине и на интернет старници Покрајинског секретаријата за пољопривреду, водопривреду и шумарство.

1. **ВИСИНА И НАМЕНА СРЕДСТАВА**

 **У укупном** **износу до 35.250.000,00 динара суфинансираће се:**

Набавка опреме за кориснике ловишта (теренска возила, уређаја за осматрање и мониторинг дивљачи - спектива, службене радне униформе за ловочуварску и стручну службу, оптичких нишана за службено оружје корисника ловишта и чамаца са ванбродским мотором за осматрање и мониторинг дивљачи на воденим површинама, у износу до 27.750.000,00 динара и то за:

2а)суфинансирање набавке опреме за кориснике ловишта у АП Војводини, до 90%, и то за:

* ново или половно теренско возило до 850.000,00 динара, с тим да половно теренско возило, не може бити старије од 11 година.
* спективe, са заштитом од воде и замагљивања, отпорност на ниске температуре до 200.000,00 динара по једном уређају,
* службене радне униформе за ловочуварску и стручну службу у износу до 80.000,00 динара по једном ловочувару и једном стручном лицу (тамно зелене, односно маслинасто зелене боје и то: капа или качкет, кошуља, панталоне, џемпер, јакна и чизме).
* оптички нишан за службено оружје корисника ловишта у износу до 120.000,00 динара по једном оптичком нишану
* чамца са ванбродским мотором за осматрање и мониторинг дивљачи на воденим површинама ловишта у износу до 770.000,00 динара по једном чамцу са ванбродским мотором, односно до укупног износа од 2.300.000,00 динара.

2б) Финансирање истраживања реалног прираста зеца у АП Војводини,до 100 %, у износу до 2.000.000,00 динара.

2ц) Финансирање израде и реализације пројекта промоције ловства у АП Војводине, до 100 %, у износу до 5.500.000,00 динара.

1. **ПРАВО НА УЧЕШЋЕ НА КОНКУРСУ**

Право учешћа на конкурсу има корисник ловишта, привредна друштва и удружења ловаца – ловачки савези, који су регистрована за делатност ловства, која се баве унапређењем ловства, са територије АП Војводине.

Привредно друштво може остварити право на подстицаје ако је разврстано у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018, 91/2019 и 109/2021) и Законом о рачуноводству („Службени гласник РС“, број 73/2019).

1. **УСЛОВИ УЧЕШЋА НА КОНКУРСУ**

Услов за учешће на конкурсу је да подносилац пријаве не сме имати неиспуњених уговорноих обавеза према Покрајинском секретаријату за пољопривреду, водопривреду и шумарство из претходних година, као и да за исту намену и за исту локацију у претходних 5 година, није користио, нити користи средства буџетског фонда за развој ловства АП Војводине, и то :

* за средства из тачаке 2а.) - корисници ловишта и регистрована правна лица која се баве пружањем услуга стручне и ловочуварске службе са седиштем на територији АП Војводине, осим корисника ловишта посебне намене и корисника ловних ревира, који могу конкурисати за набавку чамца са ванбродским мотором за осматрање и мониторинг дивљачи на воденим површинама ловишта посебне намене.
* за средства из тачке 2б.) - привредна друштва, регистрована за обављање делатности ловства, која се баве унапређењем ловства са територије АП Војводине.
* за средства из тачке 2ц.) - удружења ловаца – ловачки савези, који су регистровани ради остваривања општих и заједничких циљева у области ловства, са територије АП Војводине.
1. **ВРЕМЕНСКИ ОКВИР**

**Конкурс је отворен закључно са 21.02.2022. године.**

**ПОТРЕБНА ДОКУМЕНТАЦИЈА ЗА ТАЧКУ 2а) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ ЗА КОРИСНИКЕ ЛОВИШТА – ТЕРЕНСКОГ ВОЗИЛА**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске и срнеће дивљачи и дивље свиње за ловну сезону 2021/2022

Документација наведена под редним бројем 2. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

Уз напред наведену документацију потребно је доставити и следеће:

- за набавку теренског возила за кориснике ловишта у АП Војводини - фотокопија уговора о раду са запосленим стручним лицем и ловочуваром или запосленим ловочуварима (корисник више ловишта), предрачун продавца возила са исказаним начином куповине возила (исплата на рачун добављача возила у целости, кредит или лизинг) или предуговор са копијом саобраћајне дозволе за набавку половног теренског возила, које не може бити старије од 11 година, а за највише једно теренско возило по кориснику ловишта.

**а. ПОТРЕБНА ДОКУМЕНТАЦИЈА ЗА ТАЧКУ 2a) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ СПЕКТИВА - УРЕЂАЈА ЗА ОСМАТРАЊЕ ДИВЉАЧИ, СА ЗАШТИТОМ ОД ВОДЕ И ЗАМАГЉИВАЊА И ОТПОРНОСТ НА НИСКЕ ТЕМПЕРАТУРЕ**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2021/2022.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

 Уз напред наведену документацију потребно је доставити и следеће:

* за набавку спектива - уређаја за осматрање дивљачи, са заштитом од воде и замагљивања, отпорност на ниске температуре - фотокопија уговора о раду са запосленим стручним лицем и ловочуваром или запосленим ловочуварима, предрачун продавца опреме, кратки опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један уређај по ловишту.

**б. ПОТРЕБНА ДОКУМЕНТАЦИЈА ЗА ТАЧКУ 2a) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ - СЛУЖБЕНЕ РАДНЕ УНИФОРМЕ ЗА ЛОВОЧУВАРСКУ И СТРУЧНУ СЛУЖБУ**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2021/2022.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

 Уз напред наведену документацију потребно је доставити и следеће:

* за набавку службене радне униформе за ловочуварску и стручну службу - фотокопија уговора о раду са запосленим стручним лицем и ловочуваром, копују лиценце Ловачке коморе Србије за запослено стручно лице и ловочувара и предрачун продавца опреме са обавезном декларацијом производа (боја, водоотпорност, ветроотпорност, издржљивост, импрегнираност, прозрачност и др.)..
* фотокопија уговора о обављању стручних послова у газдовању ловиштем и/или ловочуварских послова са правним лицем регистрованим за обављање тих послова, копују лиценце Ловачке коморе Србије и предрачун продавца опреме са обавезном декларацијом производа (боја, водоотпорност, ветроотпорност, издржљивост, импрегнираност, прозрачност и др.). и то за највише једно ловиште у којем правна лица са лиценцом пружају услуге стручних послова у газдовању ловиштем и ловочуварских послова.

**в. ПОТРЕБНА ДОКУМЕНТАЦИЈА ЗА ТАЧКУ 2a) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ ОПТИЧКИХ НИШАНА ЗА СЛУЖБЕНО ОРУЖЈЕ КОРИСНИКА ЛОВИШТА**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2021/2022.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

 Уз напред наведену документацију потребно је доставити и следеће:

* за набавку оптичких нишана за службено оружје корисника ловишта - фотокопија уговора о раду са запосленим стручним лицем и ловочуваром или запосленим ловочуварима, предрачун продавца опреме, доказ о регистрацији службеног оружја, кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један уређај по ловишту.

**г. ПОТРЕБНА ДОКУМЕНТАЦИЈА ЗА ТАЧКУ 2a) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ ЧАМЦА СА ВАНБРОДСКИМ МОТОРОМ ЗА ОСМАТРАЊЕ И МОНИТОРИНГ ДИВЉАЧИ НА ВОДЕНИМ ПОВРШИНАМА ЛОВИШТА**

1. пријава на конкурс;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације и планираног одстрела пернате дивљачи за ловну сезону 2021/2022.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

 Уз напред наведену документацију потребно је доставити и следеће:

* за набавку чамца са ванбродским мотором за осматрање и мониторинг дивљачи на воденим површинама ловишта - фотокопија уговора о раду са запосленим стручним лицем и ловочуваром или запосленим ловочуварима, предрачун продавца опреме, кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један чамац са ванбродским мотором по ловишту.

**ђ. ПОТРЕБНА ДОКУМЕНТАЦИЈА ЗА ТАЧКУ 2б) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ФИНАНСИРАЊЕ ИСТРАЖИВАЊА РЕАЛНОГ ПРИРАСТА ЗЕЦА У АП ВОЈВОДИНИ**

1. пријава на конкурс;
2. фотокопија решења о упису у регистар у агенцији за привредне регистре;
3. доказ о регистрацији привредног друштва за делатност ловства с територије АП Војводине.

Документација наведена под редним бројем 2. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

Уз напред наведену документацију потребно је доставити и следеће:

* за истраживање реалног прираста зеца у АП Војводини - кратак опис истраживања на који се конкурише са спецификацијом трошкова и копијама лиценци запослених стручних лица (лиценца Ловачке коморе Србије – врста 1).

**е. ПОТРЕБНА ДОКУМЕНТАЦИЈА ЗА ТАЧКУ 2ц) ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) - ФИНАНСИРАЊЕ ИЗРАДЕ И РЕАЛИЗАЦИЈЕ ПРОЈЕКТА ПРОМОЦИЈЕ ЛОВСТВА У АП ВОЈВОДИНИ - АДАПТАЦИЈА И ОПРЕМАЊЕ ЕДУКАТИВНОГ ЦЕНТРА ЛОВСТВА СА ИЗЛОЖБЕНОМ ПОСТАВКОМ**

1. пријава на конкурс;
2. фотокопија решења о упису у регистар у агенцији за привредне регистре;
3. доказ о регистрацији удружења ловаца – ловачког савеза, ради остваривања општих и заједничких циљева у области ловства.

 Уз напред наведену документацију потребно је доставити и следеће:

* за израду и реализације пројекта реализације пројекта промоције ловства у АП Војводини, са седиштем на подручју АП Војводине, извод из листа непокретности или земљишних књига с подацима о власништву које су предмет пријаве (не старији од 30 дана); изјава подносиоца пријаве да по неком другом основу не користи бесповратна подстицајна средства за исту намену, доказ надлежног органа да се на предметном објекту може реализовати пројекат реконструкције објекта, инвестиционо-техничка документација с предмером и предрачуном, коју је израдио одговорни пројектант, предрачун извођача радова, уверење да није покренут поступка стечаја и/или ликвидације над правним лицем подносиоцем пријаве и уверење пореске управе о измиреним свим пореским обавезама и другим јавним дажбинама за 2021. годину и опис истраживања на који се конкурише са спецификацијом трошкова.
1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује покрајински секретаријат за пољопривреду, водопривреду и шумарство и Правилника о додели средстава из буџетског фонда за развој ловства у АП Војводини за 2022. годину.

1. **ИСПЛАТА БЕСПОВРАТНИХ СРЕДСТАВА**

Средства из тачке 2а. додељују се за суфинансирање одабраних програма и пројеката биће исплаћена у висини до 100% од износа прихваћеног пројектом, након потписивања уговора, осим за набавку теренских возила и чамаца са ванбродским мотором за осматрање и мониторинг дивљачи на воденим површинама где ће средства бити исплаћена у висини до 100% од износа прихваћеног пројектом и достављања регистроване бланко соло менице са меничним овлашћењем, ради обезбеђења повраћаја аванса.

Средства из тачке 2б. и 2ц. додељују се за суфинансирање одабраних програма и пројеката биће исплаћена у висини до 100% од износа прихваћеног пројектом, након потписивања уговора и достављања регистроване бланко соло менице са меничним овлашћењем, ради обезбеђења повраћаја аванса.

Права и обавезе корисника средстава у реализацији програма и пројеката, регулисаће се уговором.

Корисници средстава, након завршетка пројекта достављају следећу документацију:

За тачку 2а.

* Наративни (кратак, писани) извештај о извршеном послу, набавци или истраживању;
* фотокопије рачуна;
* фотокопије извода банке о плаћању рачуна.

Записник о завршетку радова вршиће надлежни сектор инспекције Покрајинског секретаријата за пољопривреду, водопривреду и шумарство.

За тачку 2б.

* Наративни (кратак, писани) извештај о извршеном послу, набавци или истраживању;
* Штампани и електронски извештај о извршеном истраживању (за истраживачке пројекте).

За тачку 2ц.

* Наративни (кратак, писани) извештај о извршеном послу;
* Оригинал рачун;
* Оригинал извод банке о плаћању рачуна;
* Решење о именовању надзорног органа с копијом лиценце;
* Решење о именовању одговорног извођача радова с копијом лиценце;
* Оригинал привремене и оконачне ситуације, коју су оверили одговорни извођач радова, надзорни орган и инвеститор;
* Оригинал или копију грађевинског дневника, који су оверили извођач радова, надзорни орган и инвеститор;
* Оригинал или копију обрачунског листа грађевинске књиге, који су оверили одговорни извођач радова, надзорни орган и инвеститор;
1. **НАЧИН ДОСТАВЉАЊА ПРИЈАВА**

Пријаве попуњене на рачунару са потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2022. ГОДИНУ“,** или лично на писарници покрајинских органа управе у згради Покрајинске владе, сваког радног дана од 9 до 14 часова.

1. **КОНТАКТ**

 Додатне информације могу се добити путем телефона: **021/4881-851;** **од 10 до 14 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник и образац пријаве, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs).

|  |  |
| --- | --- |
| Број: 104-401-272/2022-07-1  У Новом Саду, 20.01.2022. године  | **ПОКРАЈИНСКИ СЕКРЕТАР****Чедомир Божић**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |